S-106/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 27. febrúar 2018, á hendur E-kk-þgf Á-kk-þgf J-kk-þgf, kt. 000000-0000, Rauðagerði 10, Reykjavík,

I.

Fyrir umferðarlagabrot og skjalabrot með því að hafa, laugardaginn 27. september 2016, ekið bifreiðinni [--] án ökuréttinda og verið óhæfur til að stjórna henni örugglega vegna áhrifa ávana- og fíkniefna (í blóði mældist 170 ng/ml af amfetamíni) og áfengis (í blóði mældist 1,28 prómill af áfengi) Bústaðarveg sem leið lá uns aksturinn var stöðvaður af lögreglu á frárein við Miklubraut. Einnig fyrir skjalabrot með því að hafa í umrætt sinn í blekkingarskyni sett skráningarnúmerið [--], sem tilheyrði rauðri bifreið af gerðinni Volkswagen Polo, framan og aftan á rauða bifreið af gerðinni Nissan Primera í eigu [A], kt. 000000-0000 sem bera átti skráningarnúmerið [--].

Teljast brot þessi varða við 1., sbr. 3. mgr. 45. gr., 1. og 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og við 1. mgr. 157. gr. almennra hegningarlaga laga 19/1940.

II.

Fyrir fíkniefnalagabrot og brot gegn lögreglulögum með því að hafa, mánudaginn 19. desember 2016 haft í vörslum sínum 0,63 g af amfetamíni og fyrir að hafa óhlýðnast fyrirmælum lögreglu um að yfirgefa port við lögreglustöðina við Hverfisgötu 113.

Teljast brot þessi varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. síðari lög og reglugerðir og 19. gr. sbr. 41. gr. lögreglulaga nr. 90/1996.

III.

Fyrir eftirtalin umferðarlagabrot með því að hafa,

1. Þriðjudaginn 27. desember 2016, ekið bifreiðinni [--] án ökuréttinda og verið óhæfur til að stjórna henni örugglega vegna áhrifa ávana- og fíkniefna (í blóði mældist 1,6 ng/ml af tetrahýdrókannabínól) og áfengis (í blóði mældist 1,41 prómill af áfengi) Lækjargötu sem leið lá uns aksturinn var stöðvaður af lögreglu til móts við Lækjarskóla.

Teljast brot þessi varða við 1., sbr. 3. mgr. 45. gr., 1. og 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

2. Laugardaginn 18. mars 2017, ekið bifreiðinni [--] án ökuréttinda og verið óhæfur til að stjórna henni örugglega vegna áhrifa ávana- og fíkniefna (í blóði mældist 5,2 ng/ml af tetrahýdrókannabínól) og áfengis (í blóði mældist 1,75 prómill af áfengi) Nauthólsveg sem leið lá uns aksturinn var stöðvaður af lögreglu.

Teljast brot þessi varða við 1., sbr. 3. mgr. 45. gr., 1. og 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

3. Mánudaginn 10. apríl 2017, ekið bifreiðinni [--] án ökuréttinda og verið óhæfur til að stjórna henni örugglega vegna áhrifa áfengis (í blóði mældist 2,29 prómill af áfengi) suður Grensásveg sem leið lá uns aksturinn var stöðvaður af lögreglu.

Teljast brot þessi varða við 1., sbr. 3. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

4. Mánudaginn 24. apríl 2017, ekið bifreiðinni [--] án ökuréttinda og verið óhæfur til að stjórna henni örugglega vegna áhrifa áfengis (í blóði mældist 2,40 prómill af áfengi) Vífilstaðaveg sem leið lá uns aksturinn var stöðvaður af lögreglu við hringtorg að Vífilsstöðum.

Teljast brot þessi varða við 1., sbr. 3. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

5. Þriðjudaginn 25. júlí 2017, ekið bifreiðinni [--] án ökuréttinda og verið óhæfur til að stjórna henni örugglega vegna áhrifa ávana- og fíkniefna (í blóði mældist 1,9 ng/ml af tetrahýdrókannabínól) og áfengis (í blóði mældist 2,50 prómill af áfengi) Breiðholtsbraut við Jaðarsel sem leið lá uns aksturinn var stöðvaður af lögreglu á bifreiðastæði við Vesturberg 6.

Teljast brot þessi varða við 1., sbr. 3. mgr. 45. gr., 1. og 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

IV.

Fyrir fíkniefnalagabrot með því að hafa, þriðjudaginn 10. janúar 2017 haft í vörslum sínum 0,14 g af kannabisefni þegar lögreglumenn höfðu af honum afskipti þar sem hann var farþegi í bifreiðinni [--] við Faxafen í Reykjavík.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

V.

Fyrir umferðarlagabrot og nytjastuld með því að hafa, sunnudaginn 12. febrúar 2017, ekið bifreiðinni [--] án ökuréttinda og verið óhæfur til að stjórna henni örugglega vegna áhrifa ávana- og fíkniefna (í blóði mældist 65 ng/ml af amfetamíni og 3,7 ng/ml af tetrahýdrókannabínól) og áfengis (í blóði mældist 1,97 prómill af áfengi) Bankastræti í átt að Lækjargötu sem leið lá uns aksturinn var stöðvaður af lögreglu til móts við veitingastaðinn Hard Rock, Lækjargötu. Einnig fyrir nytjastuld, með því að hafa heimildarlaust í umrætt sinn notað bifreiðina [--] sem var í eigu annars manns.

Teljast brot þessi varða við 1., sbr. 3. mgr. 45. gr., 1. og 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 1. mgr. 259. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Þá er jafnframt krafist upptöku á 0,63 g af amfetamíni, sbr. ákærulið II. og 0,14 g af kannabisefnum, sbr. ákærulið IV., skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í mars 1993. Samkvæmt framlögðu sakavottorði, dagsettu 26. febrúar 2018, gekkst hann undir viðurlagaákvörðun 1. október 2013 fyrir brot gegn umferða-, fíkniefna- og vopnalögum. Þá var honum gerð sekt vegna fíkniefna- og umferðarlagabrota með dómi Héraðsdóms Reykjavíkur, uppkveðnum 2. september 2016. Sakaferill ákærða hefur að öðru leyti ekki þýðingu við ákvörðun refsingar í máli þessu. Ákærði er nú meðal annars sakfelldur fyrir fíkniefnalagabrot og að hafa í sjö tilgreind skipti ekið án ökuréttinda undir áhrifum áfengis og/eða ávana og fíknefna.

Með hliðsjón af framangreindu, sakarefni þessa máls og 77. gr. almennra hegningaralaga nr. 19/1940 þykir refsing ákærða hæfilega ákveðin fangelsi í fimm mánuði.

Með vísan til lagaákvæða í ákæru, einkum 3. mgr. 101. umferðarlaga nr. 50/1987, er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 0,63 g af amfetamíni og 0,14 g af kannabisefnum, sem lögregla lagði hald á við rannsókn málsins.

Ákærði greiði 702.113 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-kk-nf Á-kk-nf J-kk-nf, sæti fangelsi í fimm mánuði.

Ákærði er sviptur ökurétti ævilangt frá birtingu dómsins að telja.

Upptæk eru gerð til ríkissjóðs 0,63 g af amfetamíni og 0,14 g af kannabisefnum.

Ákærði greiði 702.113 krónur í sakarkostnað.

L-kvk-nf R-kvk-nf S-kvk-nf